ལན།བཀྲ་ཤིས་ཕུན་ཚོགས།འདི་འདྲ་ཞིག་རེད་འདུགདང་ཐོག་འགྲན་ཞུགས་བྱེད་དུས་ཧྲང་ཧེལ་འགྲན་ཞུགས་ཀྱི་ཚོགས་པ་ཚོགས་མི་གཅིག་སྟོང་ཡོད་པ་ཞིག་འདུགཚོགས་མི་དེ་དག་གི་ནང་ནས་རིམ་པའི་གདམ་གསེས་བྱས་ནས་བརྒྱ་དང་བརྒྱད་ཅུ་བྱས་ནས་ཡར་སྡུད་བཞིན་འདུགདེའི་ནང་དུ་ཚུད་ཚར་དུས་རང་ཉིད་ཀྱིས་གཞས་གང་ཤེས་ཡོད་ཚད་གཏོང་དུ་བཅུག་གི་འདུགདེ་དག་གཏོང་ཚར་དུས་ཁོང་ཅག་ལ་གཞས་གཏོང་མཁན་དག་རྒྱུས་མངའ་ཅུང་ཙམ་ཡོད་པར་གྱུར་འདུགད་གཟོད་གཞས་ཤིག་གཏན་ཁེལ་བྱས་ནས་གཏོང་བཅུག་གི་འདུགགཞས་དེའི་དཀྱིལ་དུ་གཞས་འདྲ་མིན་མང་པོ་ཞིག་བཞག་བཅུག་གི་འདུགརང་གིས་ཀྱང་དམངས་གཞས་མང་པོ་ཞིག་གཏོང་བ་ཡིན།ཁོང་ཚོས་རི་བོ་སྟོད་དེ་ཧ་ཅང་སྙན་པོ་འདུག་ཟེར་ནས་དཀྱིལ་དུ་བཞག་པ་རེད།རྗེས་སུ་ཀྲུང་གོའི་ཕུལ་བྱུང་དགེ་རྒན་ལིས་ཀྲོཡིས་ང་ལ་གཞས་དེའི་གདངས་དེ་གཏོང་ཡོང་དུས་མཇུག་ཏུ་འཁྲུག་པོ་འགྱུར་འགྲོ་བ་དང་ཡང་སྔར་བཞིན་འཇམ་པོ་ཞིག་གྱུར་འགྲོ་གི་རེད།བོད་སྐད་ཀྱི་དམངས་གཞས་མིན་པ་གཞན་པ་དེ་འདྲ་བར་དུ་བཅུག་རྒྱུ་ཡོད་དམ་ཟེར་ནས་ལས་འགན་ཞིག་སྤྲད་བྱུང་།ཉི་མ་གཉིས་ཀྱི་ནང་དུ་ང་རང་གིས་བསམ་བློ་གཏོང་བ་ཡིན།ནམ་རྒྱུན་ང་རང་གཞས་མ་གཏམ་ལ་དགའ་པོ་ཡོད་པ།ཡིན་ན་ཡང་།བྱང་ཆུབ་པ་དེ་འདྲ་ཞིག་མེད།བར་དུ་བཅུག་རྒྱུ་དེ་གཞས་མ་གཏམ་ཞིག་བཅུག་པས་ཡག་པོ་ཡོང་བའི་སྣང་བ་ཞིག་སྐྱེ་བྱུང་།མཇུག་ཏུ་རྒྱ་གར་གཞས་ཤིག་བཅུག་པ་ཡིན།ཉིན་གཉིས་ཀྱི་རྗེས་སུ་རྒན་ལགས་ཀྱི་མདུན་དུ་གཏོང་ཡིན་པས་ཧ་ཅང་ཡག་པོ་འདུག་པའི་གཞས་དེ་གཏན་ཁེལ་བྱས་ན་འགྲིག་གི་འདུག་ཅེས་གསུང་བྱུང་།བརྒྱུད་རིམ་དེ་འདྲ་ཞིག་རེད།